Alen Peternac

Alen Peternac (s. 16. tammikuuta 1972) on kroatialainen entinen jalkapalloilija, pelipaikaltaan hyökkääjä.http://www.national-football-teams.com/v2/player.php?id=21575

Peternac aloitti uransa Dinamo Zagrebissa. Hän pelasi seuran edustusjoukkueessa vuosina 1989–1993 ennen siirtymistään sisakilaiseen Segestaan, missä hän pelasi kausina 1993–1995. Peternacin uran huippuhetket ajoittuivat aikaan Real Valladolidissa, Espanjassa. Hän pelasi joukkueessa viiden kauden (1995–2000) aikana kaikkiaan 153 ottelua, joissa teki 53 maalia, ja nousi joukkueen historian parhaaksi maalintekijäksi Espanjan pääsarjatasolla. Erityisen ikimuistoiseksi nousi toukokuussa 1996 käyty ottelu Real Oviedoa vastaan, kun Valladolid oli vähällä pudota suoraan liigasta. Peternac teki 8–3-voittoon päättyneessä ottelussa viisi maalia, joista neljä rangaistuspilkultahttp://www.realvalladolid.es/elclub/historia/records/ . Ennen lopettamistaan Peternac pelasi vielä  vuosina 2000–2003 Real Zaragozassa ja lainalla kakkosliigan Real Murciassa, mutta jäi vähälle peliajalle.

Kroatian maajoukkueessa Peternac pelasi urallaan kolme ottelua, kaikki kevätkaudella 1999.http://www.hns-cff.hr/?ln=en&w=statistike&d=prisutnost&repka=A&id=116268

 Lähteet 

Luokka:Kroatialaiset jalkapalloilijat
Luokka:Vuonna 1972 syntyneet
Luokka:Elävät henkilöt